Magyar Természetvédők Szövetsége
[bookmark: _Toc0]Még több uniós támogatás érkezhetne Magyarországra
Hivatalba lépése óta a kormány rendkívül jelentős előrelépéseket tett hazánk társadalmi, gazdasági és környezeti állapotának javítása érdekében. A további előrelépést is megkönnyítené, ha Magyarország is támogatná az ETS2 bevezetését, amely a közlekedésre és az épületfűtésre is kiterjesztené a szén-dioxid-kibocsátás árazását. Erre hívta fel Magyar Péter miniszterelnök figyelmét öt hazai civil szervezet.
A Levegő Munkacsoport, Magyar Természetvédők Szövetsége, az Éghajlatvédelmi Szövetség a Green Policy Center és a Szolidáris Gazdaság Központ Egyesület kifejtette, hogy Magyarország elemi érdeke az ETS2 mielőbbi bevezetése. Ezáltal ugyanis az előzetes becslések szerint évente közel 500 milliárd forint bevételre tenne szert a kormány, amiből legalább 110 milliárd forint tiszta bevétele lehet országunknak, hiszen az ETS2-ből származó uniós bevételek egy része átcsoportosításra kerül a kevésbé fejlett tagállamok részére. Amennyiben a magyar kormány ezt visszautasítja, jóval kevésbé lenne hiteles azon követelése, hogy a következő uniós pénzügyi ciklusban (MFF 2028-2034) emeljék meg a Magyarországnak nyújtandó uniós támogatásokat. Ez felül, mivel az ETS2 bevezetése egy hatályos jogi kötelezettség, az elmulasztása uniós kötelezettségszegési eljárást, majd bírságot vonhat maga után.
Amint azt számos tanulmány kimutatta, már a jelenleg működő emissziókereskedelmi rendszer (ETS1) is kedvezően vagy semlegesen hatott a tagországok versenyképességére és általában erősítette az innovációt. Az ETS2-re vonatkozó előzetes elemzések pedig azt vetítik előre, hogy az ETS2 – az ebből származó bevételek megfelelő felhasználásával együtt – tovább növelheti gazdaságunk versenyképességét.
Az ETS2 egyúttal komoly lehetőséget ad arra, hogy jelentős előrelépés történjen a társadalmi egyenlőtlenségek csökkentése irányában (ami kiemelt szerepet kapott a TISZA választási programjában, és aminek érdekében a kormány már több intézkedést is hozott). A jelenlegi adó- és árrendszer ugyanis rendkívüli mértékben kedvez a vagyonosabbaknak a szerényebb anyagi helyzetben lévők rovására. Az ETS2 a bevételek célszerű felhasználásával nagymértékben mérsékelheti ezt az igazságtalanságot.
A miniszterelnöknek írt levél itt olvasható.
A civil szervezetek tanulmányai a témával kapcsolatban:
Pozitív hatás elérése az ETS2-vel (2025)
Hogyan hozható összhangba Magyarország energiaárszabályozása és az ETS2?
Árthat-e a gazdaságnak az EU új kibocsátás-kereskedelmi rendszere?
Ne támogassuk tovább a gazdagokat! 
Nagyot fog drágulni a fűtés és az autózás, ha nem lépünk időben  
Igazságosabb rezsicsökkentés 

· Ladányi-Benedikt Ildikó, kommunikációs vezető
· Magyar Természetvédők Szövetsége
· +36 1 216 7297

